S Max-Planck-Inschtitut fir d Erforschig vu Kriminalitet, Sicherhait un Rächt ghert zue dr Gaischtes-, Sozial- un Humanwisseschaftlige Sektion vu dr Max-Planck-Gsellschaft fir d Ferderig vu dr Wisseschafte e. V. S isch in drei Forschigsabdailige: Kriminology, Effetli Rächt un Strofrächt. D Forschigsuusrichtig vum Inschtitut isch grundlagenorientiert un dur dr interdisziplinäre rächts- un sozialwisseschaftlige Forschigsaasatz glychzytig au aawändigsorientiert. Di sälbschtständige Forschigsberaich sin methodisch mitenander verzahnt un dur d Wahl vu ire Forschigsgegeständ ufenander abgstimmt. In dr Forschigsmethode dien si d Abdailige mit ire unterschidlige Untersuechigsaasätze un theoretische Perschpäktive ergänze.